**Príloha č. 3 výzvy**

**Zmluva o poskytnutí služieb stavebného dozoru – Návrh zmluvy**

(ďalej len „**Zmluva**“)

v zmysle 269 ods. 2 zákona č. 513/1991 Zb. Obchodný zákonník, v znení neskorších právnych predpisov

(ďalej len ,,Obchodný zákonník“)

medzi:

**Článok I.**

**Zmluvné strany**

|  |  |
| --- | --- |
| Názov organizácie: | **Gymnázium, Šrobárova 1, Košice** |
| Sídlo organizácie: | Šrobárova 1, 042 23 Košice |
| IČO: | 00160989 |
| DIČ: | 2020762370 |
| Štatutárny zástupca: | Mgr. PaedDr. Zlatica Frankovičová –riaditeľka školy |
| Osoba oprávnená konať vo veciach technických: | Mgr. Monika Sabová – vedúca ekonomického úseku |
| Bankové spojenie | Štátna pokladnica |
| IBAN | SK43 8180 0000 0070 0019 0547 |
| Telefón, Email: | +421 556221951, [srobarka@srobarka.sk](mailto:srobarka@srobarka.sk) |

(ďalej len „**Objednávateľ**“)

a

**Poskytovateľ:**

Sídlo:

Štatutárny orgán:

Osoba oprávnená konať

vo veciach zmluvy:

vo veciach technických:

IČO:

IČ DPH:

Zapísaný:

Bankové spojenie:

BIC (SWIFT):

IBAN:

Email:

Telefón:

(ďalej len „**Poskytovateľ**“)

**Článok II.**

**Predmet plnenia**

2.1 Poskytovateľ sa zaväzuje pre Objednávateľa zabezpečiť stavebný dozor k realizácii stavby: „**Reštaurovanie uličných a dvorových fasád gymnázia, vrátane všetkých atikových štítov nad korunnou rímsou a drevených konštrukcií výplní – I.ETAPA“** (ďalej len „**Stavba**“).

2.2 Poskytovateľ sa zaväzuje, že v rámci výkonu inžinierskej činnosti zariadi za podmienok dohodnutých v tejto Zmluve za odplatu pre Objednávateľa na jeho účet a v mene Poskytovateľa činnosti súvisiace s výkonom stavebného dozoru a poskytnutie odborných služieb spočívajúcich v zabezpečení činností dozorovania stavebných prác a stavebného dozoru podľa Stavebného zákona č. 50/1976 Z.z, § 46b realizované v rámci predmetu zákazky „Reštaurovanie uličných a dvorových fasád gymnázia, vrátane všetkých atikových štítov, nad korunnou rímsou a drevených konštrukcií výplní – I.ETAPA“. rozsahu najmä:

* Sleduje spôsob a postup uskutočňovania stavby tak, aby sa zaručila bezpečnosť a ochrana zdravia pri práci, riadna inštalácia a prevádzka technického vybavenia na stavbe, odborné ukladanie stavebných výrobkov a hmôt, vhodnosť ich použitia a odborné skladanie strojov a zariadení.
* Zodpovedá za súlad priestorovej polohy s dokumentáciou stavby, za dodržanie všeobecných technických požiadaviek na výstavbu a spoluzodpovedá za dodržanie podmienok rozhodnutí vydaných na uskutočnenie stavby, najmä územného rozhodnutia a stavebného povolenia.
* Dozoruje výkon činností na stavbe, tak aby všetky práce na stavbe boli zrealizované v súlade so všeobecne záväznými právnymi predpismi, STN a technickými špecifikáciami, v stanovenom čase a pri dodržaní podmienok určených zmluvou, zmluvou o dielo a súťažnými podmienkami.
* Sleduje spôsob a postup uskutočňovania stavby tak, aby sa zaručila bezpečnosť a ochrana zdravia pri práci, riadna inštalácia a prevádzka technického vybavenia na stavbe,
* Sleduje vedenie stavebného denníka, vykonáva záznamy do stavebného denníka a usmerňuje stavebníka – zhotoviteľa stavby pri jeho vedení.
* Kontroluje vecnú stránku množstva vykonaných prác a zistené množstvá zaznamenáva.
* Kontroluje cenovú správnosť podkladov a platobných dokladov v súlade s podmienkami zmluvy o dielo a odsúhlaseným rozpočtom.
* Sleduje či zhotoviteľ vykonáva predpísané skúšky materiálov, konštrukcií a prác, v prípade ak skúšky sú predpísané a dohodnuté v zmluve o dielo alebo v iných dokumentoch, ktoré sú určujúce pre uskutočnenie stavby.
* Organizuje kontrolné dni.
* Upozorňuje zhotoviteľa na všetky okolnosti, ktoré môžu spôsobiť zníženie kvality stavby.
* Sleduje spôsob a postup činností na stavenisku, spôsob a postup uskutočňovania stavby tak, aby bola zaručená bezpečnosť a ochrana zdravia pri práci a požiarna bezpečnosť.
* Kontroluje postup prác podľa časového harmonogramu v spolupráci s osobou poverenou objednávateľom.
* Osobitnú pozornosť venuje tým častiam stavby, ktoré budú zakryté alebo sa stanú neprístupnými pri ďalších prácach.
* Prijíma stanoviská k prípadným zmenám riešenia stavby.
* Vplýva na odstránenie nedostatkov, ktoré na stavbe zistil, prijíma opatrenia na odstránenie nedostatkov, ktoré zistil na stavbe.

2.3 Objednávateľ sa zaväzuje zaplatiť Poskytovateľovi cenu za riadne a včasné vykonanie povinností podľa tejto Zmluvy podľa článku IV.

**Článok III.**

**Termín plnenia**

3.1 Poskytovateľ sa zaväzuje vykonávať činnosti v rozsahu čl. II. tejto Zmluvy po celú dobu realizácie Stavby.

3.1.1 Termín začatia výkonu činnosti v rozsahu čl. II. tejto Zmluvy je zhodný s termínom začatia stavebných prác na Stavbe v zmysle zmluvy o dielo, t. j. deň nasledujúci po dni kedy dôjde k odovzdaniu a prevzatiu staveniska na základe protokolu o fyzickom odovzdaní a prebratí staveniska.

3.1.2 Odovzdanie a prevzatie staveniska na základe protokolu o fyzickom odovzdaní a prebratí staveniska sa uskutoční najneskôr do ............................., čo je najneskorší termín odovzdania a prevzatia staveniska na základe protokolu o fyzickom odovzdaní a prebratí staveniska. O termíne odovzdania a prevzatia staveniska na základe protokolu o fyzickom odovzdaní a prebratí staveniska bude osoba oprávnená konať vo veciach Zmluvy v mene Objednávateľa bezodkladne informovať Poskytovateľa.

3.1.3 Termínom dokončenia činnosti podľa tejto Zmluvy je termín ukončenia stavebných prác na Stavbe

a prevzatie ukončenej Stavby v zmysle zmluvy o dielo.   
Čas stanovený na realizáciu Stavby je v zmysle zmluvy o dielo je 24 mesiacov od protokolárneho odovzdania a prevzatia staveniskana základe protokolu o fyzickom odovzdaní a prebratí staveniska, pričom to nemusí byť 24 mesiacov súvisle prebiehajúcich, z dôvodov možných prerušení v zmysle zmluvy o dielo.

3.2 V prípade, že dôjde k predĺženiu doby realizácie Stavby dohodnutej zmluvou o dielo z dôvodu, ktorý nebude na strane Poskytovateľa, upravia zmluvné strany dohodou čas plnenia výkonu činnosti stavebného dozoru, formou písomného dodatku k tejto Zmluve.

3.3 V prípade prerušenia prác z dôvodu vyššej moci, a to najmä čas, počas ktorého nebude možné riadne pokračovať v uskutočňovaní prác na Stavbe z dôvodu nepriaznivých klimatických podmienok   
(so zreteľom na technologický postup prác), napr. teplota nižšia ako 5° C a následnom predĺžení termínu pre realizáciu Stavby, Poskytovateľ si časť odmeny za  toto obdobie nebude fakturovať, nakoľko v tejto dobe stavebný dozor neposkytoval.

Taktiež si Poskytovateľ nebude fakturovať časť odmeny za obdobie, kedy dôjde k prerušeniu prác zo strany Objednávateľa v súlade s čl. VI. bod 6.9 zmluvy o dielo.

3.4 Objednávateľ sa zaväzuje vytvoriť podmienky na to, aby Poskytovateľ mohol činnosti v rozsahu čl. II. tejto Zmluvy riadne a včas splniť, za uvedené činnosti zaplatiť Poskytovateľovi odplatu v dohodnutej výške a v termínoch platby.

3.5 Dodržanie času plnenia zo strany Poskytovateľa je závislé od riadneho a včasného spolupôsobenia Objednávateľa, dohodnutého v tejto Zmluve.

**Článok IV.**

**Cena služby**

* 1. Cena služby je stanovená v súlade so zákonom č. 18/1996 Z. z. o cenách v znení neskorších predpisov a v súlade s cenovou ponukou uchádzača, ktorá tvorí neoddeliteľnú súčasť tejto Zmluvy, a ktorý bol vyhodnotený ako úspešný v rámci verejného obstarávania podľa zákona č. 343/2015 Z. z. o verejnom obstarávaní na predmet zákazky: **„Stavebný dozor –Reštaurovanie uličných a dvorových fasád gymnázia, vrátane všetkých atikových štítov nad korunnou rímsou a drevených konštrukcií výplní – I.ETAPA“**  (ďalej len „verejné obstarávanie“) v celkovej sume

...................................................,- EUR bez DPH, slovom: ............................................................................................................

Eur bez DPH, t.j. v celkovej sume ..................................................................................................... EUR s DPH, slovom

....................................................................................................................................... EUR s DPH.

* 1. V cene služby sú zahrnuté všetky náklady Poskytovateľa, ktoré mu vzniknú pri vykonávaní služby podľa čl. II. ods. 2.2 tejto Zmluvy.

**Článok V.**

**Platobné podmienky**

* 1. Objednávateľ zaplatí cenu za činnosti podľa čl. II. tejto Zmluvy na základe doručenej faktúry Poskytovateľa. Poskytovateľ túto faktúru vystaví Objednávateľovi po ukončení výkonu stavebného dozoru samostatne za každú jednu etapu výkonu stavebného dozoru na Stavbe podľa bodu 5.2 tejto Zmluvy v zmysle Harmonogramu, pričom začiatok aj koniec danej etapy bude vždy zaznamenaný v stavebnom denníku a túto faktúru zašle na adresu Objednávateľa. Splatnosť faktúry je 30 dní odo dňa jej doručenia Objednávateľovi. Poskytovateľ vystaví faktúru vždy do 5. dňa nasledujúceho po skončení danej etapy uskutočňovania Stavby podľa bodu 5.2.
  2. V prípade, ak dôjde k predĺženiu lehoty uskutočňovania diela v zmysle zmluvy o dielo, a teda, že Stavba nebude zrealizovaná v rámci 24 mesiacov od protokolárneho odovzdania a prevzatia staveniska na základe protokolu o fyzickom odovzdaní a prebratí staveniska, v tom prípade si Poskytovateľ bude účtovať za poskytovanie služieb stavebného dozoru sumu, ktorá bude násobkom jednotkovej ceny za 1 deň výkonu stavebného dozoru a počtu dní, o ktoré sa lehota uskutočňovania Stavby predĺži, pričom táto doba bude zapísaná v stavebnom denníku a odsúhlasená osobou oprávnenou konať v mene Objednávateľa podľa tejto Zmluvy.
  3. Jednotková cena podľa bodu 5.3 tohto článku Zmluvy bude vypočítaná ako podiel celkovej ceny za poskytovanie služby stavebného dozoru uvedenej v cenovej ponuke uchádzača, ktorý bol vyhodnotený ako úspešný v rámci verejného obstarávania a počtu dní trvania poskytovania služby stavebného dozoru, t.j. 24 mesiacov od protokolárneho odovzdania a prevzatia staveniskana základe protokolu o fyzickom odovzdaní a prebratí staveniska.
  4. Vystavené a doručené faktúry musia obsahovať náležitosti v zmysle zákona č. 222/2004 Z. z. o DPH v znení neskorších predpisov a zároveň musia obsahovať:

- označenie povinnej a oprávnenej osoby, adresa, sídlo, IČO, DIČ,

- číslo Zmluvy,

- poradové číslo faktúry,

- deň odoslania, deň splatnosti faktúry a deň vzniku daňovej povinnosti,

- označenie peňažného ústavu a číslo účtu, na ktorý sa má platiť,

- cenu bez DPH,

- celkovú fakturovanú sumu,

- označenie etapy v zmysle Harmonogramu, na ktorú sa vyplatenie odmeny vzťahuje alebo jednotkovú cenu za 1 deň poskytovania služby stavebného dozoru a počet dní, za ktoré sa uhrádza cena za poskytnutie služieb stavebného dozoru v zmysle bodu 4.1 tejto Zmluvy,

- pečiatku a podpis oprávnenej osoby,

Súčasťou faktúry bude aj fotokópia zápisu v stavebnom denníku, že daná etapa uskutočňovania Stavby bola ukončená, a teda, že Poskytovateľovi vzniklo právo na uhradenie ceny za plnenie v danom rozsahu.

* 1. Faktúra bude predložená Objednávateľovi v dvoch vyhotoveniach. V prípade jej neúplnosti, alebo nesprávnosti ju Objednávateľ vráti Poskytovateľovi na opravu. Až po doručení opravenej faktúry začína plynúť nová lehota splatnosti tejto faktúry.
  2. Úhrada faktúry bude realizovaná prevodným príkazom na účet Poskytovateľa uvedený v záhlaví tejto Zmluvy. Objednávateľ nie je v omeškaní s úhradou faktúry, ak v posledný deň lehoty splatnosti zadá príkaz na jej úhradu svojmu peňažnému ústavu.
  3. Pohľadávky Poskytovateľa voči Objednávateľovi nie je možné postúpiť tretej strane bez písomného súhlasu štatutárneho orgánu Objednávateľa.

**Článok VI.**

**Základné podmienky na vykonanie služby**

* 1. Poskytovateľ sa zaväzuje vykonať službu podľa tejto Zmluvy riadne a včas, vo vlastnom mene a na vlastnú zodpovednosť, v súlade s ustanoveniami tejto Zmluvy a v súlade so všeobecne záväznými právnymi predpismi a technickými normami platnými na území Slovenskej republiky.

**Článok VII.**

**Náhrada škody**

7.1 Poskytovateľ zodpovedá za škodu, ktorá vznikne Objednávateľovi v súvislosti s výkonom stavebného dozoru, ak tento nebol vykonávaný riadne a včas alebo neodborne.

**Článok VIII.**

**Ostatné práva a povinnosti**

8.1 Poskytovateľ v plnej miere ručí za to, že nedôjde k zneužitiu, resp. že neposkytne materiály týkajúce sa predmetu záväzku tretím osobám a zachová mlčanlivosť o všetkých skutočnostiach, o ktorých sa dozvedel pri realizácii tejto Zmluvy.

8.2 Poskytovateľ nesmie bez predchádzajúceho súhlasu Objednávateľa previesť záväzky zo Zmluvy na tretiu osobu.

8.3 Poskytovateľ bude pri zabezpečovaní činností podľa čl. II. tejto Zmluvy postupovať s odbornou starostlivosťou. Svoju činnosť bude Poskytovateľ uskutočňovať v súlade so záujmami Objednávateľa a podľa jeho pokynov, zápisov a dohôd oprávnených pracovníkov zmluvných strán a v súlade s vyjadreniami a rozhodnutiami dotknutých orgánov štátnej správy.

8.4 V rámci svojho spolupôsobenia sa Objednávateľ zaväzuje, že v rozsahu nevyhnutne potrebnom na vyzvanie poskytne spoluprácu pri zadovážení podkladov, doplňujúcich údajov, spresnení, vyjadrení a stanovísk, ktorých potreba vznikne v priebehu plnenia tejto Zmluvy. Toto spolupôsobenie poskytne Poskytovateľovi najneskôr do 7 dní od jeho vyžiadania. Osobitnú lehotu dojednajú strany v prípade, ak sa bude jednať o spolupôsobenie, ktoré nemôže Objednávateľ zaobstarať vlastnými silami.

8.5 Objednávateľ poskytne Poskytovateľovi pre jeho potrebu 1 kompletné vyhotovenie projektovej dokumentácie Stavby, výkaz výmer a zmluvu o dielo.

**Článok IX.**

**Zmena a odstúpenie od zmluvy**

* 1. 9.1 Táto zmluva zaniká:
  2. a) písomnou dohodou zmluvných strán, k termínu uvedenom v tejto dohode,

b) písomným odstúpením od tejto zmluvy z dôvodov uvedených v tejto zmluve alebo v Obchodnom zákonníku,

c) márnym uplynutím lehoty, na ktorú sa Zmluva uzatvára.

* 1. 9.2 Od Zmluvy možno inak odstúpiť v prípadoch, ktoré stanovuje Zmluva a § 344 a nasl. Obchodného zákonníka. Poskytovateľovi prináleží náhrada iba za skutočne poskytnuté služby.
     1. 9.3 Poskytovateľ môže odstúpiť od Zmluvy:

1. v prípade, ak Objednávateľ neplní svoje zmluvné povinnosti a tým Poskytovateľovi znemožní vykonávanie prác. Musí však vyzvať Objednávateľa a určiť mu dodatočne primeranú lehotu na splnenie záväzkov vyplývajúcich zo Zmluvy a písomne prehlási, že v prípade neplnenia aj po stanovenom termíne od Zmluvy odstúpi,
2. bez uvedenia dôvodu, pričom odstúpenie od Zmluvy je účinné po uplynutí 30 dní od doručenia odstúpenia druhej zmluvnej strane.
   * + - 1. 9.4 Objednávateľ môže odstúpiť od Zmluvy:
         2. a) ak Poskytovateľ neplní povinnosti podľa tejto Zmluvy riadne a včas, pričom ho na to Objednávateľ raz písomne upozorní a určí mu dodatočne primeranú lehotu na splnenie záväzkov vyplývajúcich zo Zmluvy a písomne prehlási, že v prípade neplnenia aj po stanovenom termíne od Zmluvy odstúpi,
         3. b) bez uvedenia dôvodu, pričom odstúpenie od Zmluvy je účinné po uplynutí 30 dní od doručenia odstúpenia druhej zmluvnej strane.
   1. 9.5 Uskutočnené služby a dodávky realizované ku dňu odstúpenia od Zmluvy sa vyúčtujú podľa zmluvných cien v preukázateľnom rozsahu.

**Článok X.**

**Záverečné ustanovenia**

10.1 Táto Zmluva sa uzatvára na dobu určitú, a to do riadneho ukončenia činností podľa tejto Zmluvy.

10.2 Zmeny a doplnky Zmluvy je možné vykonávať iba písomnými číslovanými dodatkami podpísanými  
oprávnenými zástupcami obidvoch zmluvných strán, pri dodržaní ustanovení zákona č. 343/2015 Z. z. o verejnom obstarávaní, ktoré sa viažu k zmene zmluvy.

10.3 Pokiaľ v tejto Zmluve nebolo dohodnuté niečo iné, vzájomné vzťahy zmluvných strán, ktoré nie sú upravené touto Zmluvou sa riadia ustanoveniami Obchodného zákonníka a subsidiárne ustanoveniami Občianskeho zákonníka.

10.4 Zmluva je vyhotovená v dvoch vyhotoveniach, z ktorých jedno obdrží Poskytovateľ a jedno Objednávateľ.

10.5 Táto Zmluva nadobúda platnosť dňom podpisu oprávnenými zástupcami obidvoch zmluvných strán a účinnosť dňom nasledujúcim po dni jej zverejnenia na webovom sídle Objednávateľa.

10.6 Zmluvné strany vyhlasujú, že si text Zmluvy pozorne prečítali, jeho obsahu porozumeli a že tento vyjadruje ich slobodnú a vážnu vôľu, bez akýchkoľvek omylov, čo potvrdzujú vlastnoručnými podpismi alebo podpismi osôb oprávnených konať v ich mene alebo v zastúpení.

V Košiciach dňa .....................................

**Za Objednávateľa: Za Poskytovateľa:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Mgr. PaedDr. Zlatica Frankovičová   
 riaditeľka školy